BGC เจอแรงขายฉุดราคาไหลต่อ 10% ถอยหลังทำ”ออลไทม์โลว์”หลุดไอพีโอ 2%
BGC เจอแรงขายฉุดราคาไหลต่อ 10% ถอยหลังทำ"ออลไทม์โลว์"หลุดไอพีโอ 2% โดยปิดตลาดวันนี้อยู่ที่ระดับ 9.95 บาท ลบ 1.05 บาท หรือ 9.55% สูงสุดที่ 11 บาท ต่ำสุดที่ 9.95 บาท ด้วยมูลค่าซื้อขาย 409.28 ล้านบาท
16 พ.ย. 2561

ผู้สื่อข่าวรายงานว่า ราคาหุ้น บริษัท บีจี คอนเทนเนอร์ กล๊าส จำกัด (มหาชน) หรือ BGC ปิดตลาดวันนี้อยู่ที่ระดับ 9.95 บาท ลบ 1.05 บาท หรือ 9.55% สูงสุดที่ 11 บาท ต่ำสุดที่ 9.95 บาท ด้วยมูลค่าซื้อขาย 409.28 ล้านบาท

ทั้งนี้ ราคาหุ้น BGC ปรับตัวลงต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 18 ต.ค.2561 โดยมีราคา IPO อยู่ที่ระดับ 10.20 บาท คิดเป็นการปรับตัวลงจากราคา IPO อยู่ 2.45% แม้ว่า BGC จะรายงานผลการดำเนินงานไตรมาส 3/61 สิ้นสุดวันที่ 30 กันยายน 2561 มีกำไรเพิ่มขึ้น 22% มาที่ 84.17 ล้านบาท จากปีก่อนกำไร 68.88 ล้านบาท ส่วนงวด 9 เดือนกำไร 341.33 ล้านบาท เพิ่มขึ้น 86% จากปีก่อนกำไร 183.12 ล้านบาท